

**ŠILALĖS RAJONO SAVIVALDYBĖS**

**MERAS**

POTVARKIS

DĖL LĖŠŲ SKYRIMO

2024 m. gegužės 20 d. Nr. T3-194

Šilalė

Vadovaudamasis Lietuvos Respublikos vietos savivaldos įstatymo 25 straipsnio 5 dalimi ir 27 straipsnio 2 dalies 3 papunkčiu, atsižvelgdamas į Šiauduvos kaimo bendruomenės buhalterės, bendruomenės įgaliotos atstovės, 2024 m. gegužės 15 d. prašymą ir Klaipėdos miesto lengvosios atletikos veteranų sporto klubo „Ąžuolas“ pirmininkės 2024 m. gegužės 14 d. prašymą Nr. 1-09 :

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 2 400,0 Eur:

1.1. Šiauduvos kaimo bendruomenei – 2 000,0 Eur (prisidėti prie bendruomenės organizuojamos tradicinės Žvejo šventės išlaidų);

1.2. Klaipėdos miesto lengvosios atletikos veteranų sporto klubui „Ąžuolas“– 400,0 Eur (padengti organizuojamų Lietuvos lengvosios atletikos veteranų vasaros sezono atidarymo varžybų, vyksiančių 2024 m. birželio 1 d. Šilalės r. Kvėdarnos Kazimiero Jauniaus gimnazijos stadione, išlaidų dalį).

2. P a v e d u Šilalės rajono savivaldybės administracijos Centralizuotam buhalterinės apskaitos skyriui parengti lėšų naudojimo sutartį su Programos vykdytojais dėl įvardytų lėšų panaudojimo.

3. P a v e d u paskelbti šį potvarkį Šilalės rajono savivaldybės interneto svetainėje www.silale.lt.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio potvarkio paskelbimo arba įteikimo suinteresuotam asmeniui dienos.

Savivaldybės meras Tadas Bartkus